stanford-oval/wikipedia huggingface dataset:
קרב בורנאו
קרב צפון בורנאו > הקרב

הנחיתה הראשונה באי נערכה ב-10 ביוני, כששני גדודים מהחטיבה ה-24 נחתו באי לבואן בסיוע פלוגת טנקים, ושני גדודים נוספים מהחטיבה ה-20 נחתו באי מוארה ובצפון בורנאו, גם הם בסיוע פלוגת טנקים. בשל התקפות ארטילריות ואוויריות שקדמו לנחיתות נסוגו היפנים מעמדותיהם באזורים אלה והאוסטרלים לא נתקלו בהתנגדות בחופי הנחיתה. הכוחות שנחתו בצפון האי התקדמו וכבשו את ברוניי ב-13 ביוני. אל שני הגדודים מהחטיבה ה-20 הצטרף גדוד נוסף ואלה נעו דרומה לאורך החוף המערבי של בורנאו בדרכם לעיר קוצ'ינג. בדרכם נתקלו הגדודים ב-37 בארות נפט שהציתו היפנים, אותם לקח שלושה חודשים לכבות בסופו של דבר. לאחר שהשלימה את יעדיה בקרב, החלה החטיבה ה-20 לבצע סיורים באזור הדרומי ולטהר אותו.
בניגוד לדרום האי, הלחימה בלבואן החמירה לאחר שהמגינים היפנים נסוגו לפנים האי והתבצרו במערכת ביצורים שנודעה בשם "הכיס," שנמצא באזור ג'ונגל סבוך וביצתי. שם ניסו היפנים לעצור את התקדמות האוסטרלים. לאחר שהתקפה של הגדוד ה-28 נהדפה ב-14 ביוני אף על פי שקיבלה סיוע ארטילרי, החלה הפגזה ימית ואווירית מסיבית על האזור בתקווה לרכך את ההגנות היפניות, לפני שהתקפה אוסטרלית נוספת נערכה ב-21 ביוני.
יחידת קומנדו נשלחה לטהר את האזורים שמסביב לכיס בעוד ששתי פלוגות מהגדוד ה-28 תקפו את העמדות היפניות בסיוע אווירי וימי ותוך שימוש בטנקים ובלהביורים. האוסטרלים התגברו על ההתנגדות היפנית וטיהרו את לבואן. בקרב נהרגו 180 חיילים יפנים, ובכך הגיע מניין ההרוגים היפנים בלבואן ל-389, כנגד 34 הרוגים אוסטרלים ו-93 פצועים.
הנחיתה השנייה נערכה ב-16 ביוני על ידי הגדוד ה-32 בסמוך לעיירה וסטון שלחופיו הצפון-מזרחיים של מפרץ ברוניי. לאחר שכבשו את העיירה נשלחו מספר סיורים לעיירה הסמוכה בופורט, כ-23 קילומטרים לפנים האי. האוסטרלים הגיעו לעיירה ב-27 ביוני ותקפו אותה. הגדוד ה-43 ערך את ההתקפה העיקרית בעוד שהגדוד ה-32 הגן על אגפו. פלוגה אחת מהגדוד ה-43 נשלח לכבוש את העיירה בעוד גדוד אחר נשלח להקים מארב בנתיב הנסיגה המשוער של המגינים. בשל בעיות תקשורת וחסר ארגון בקרב המגינים נפלה העיר עד רדת החשיכה באותו היום, אך במהלך הלילה ערכו היפנים שש התקפות-נגד, במהלכן נלכדה אחת הפלוגות האוסטרליות. ביום המחרת נשלחה פלוגה אחרת לחלץ אותה, ולאחר לחימה ממושכת שנמשכה עד הערב השיגה הפלוגה את יעדה תוך שהיא מסבה ליפנים כמאה הרוגים.
ב-29 ביוני החלו היפנים לסגת מבופורט בקבוצות קטנות ולאחר שהמתינו לתגבורת המשיכה ההתקדמות האוסטרלית ב-6 ביולי. בשל תנאי השטח הקשים והזדמנויות המארב שסיפקו החליטו בעלות הברית על התקדמות איטית וזהירה, תוך שימוש בארטילריה להפחתת כמות הנפגעים. ב-12 ביולי כבש הגדוד ה-32 את העיירה פפאר, משם נשלחו סיורים לסביבה עד תום הלחימה.
קרב צפון בורנאו > תוצאות הקרב

לאחר כיבוש פפאר הפסיקו האוסטרלים את כל הפעילות המבצעית עד הפסקת האש באמצע אוגוסט. במהלך הלחימה בצפון בורנאו נהרגו 114 אוסטרלים ו-221 נפצעו. לעומתם נהרגו לפחות 1,234 יפנים ו-130 נשבו. לוחמי הגרילה המקומיים הרגו ככל הנראה מעל ל-1,800 יפנים.
קרב באליקפאפאן

קרב זה היה שלב הסיום בתוכנית לכיבוש בורנאו, ונערך בעיר הנמל באליקפאפאן שבמזרח בורנאו מ-1 ביולי עד 21 ביולי. לביצוע שלב זה נשלחה הדיוויזיה ה-7 האוסטרלית, על 17,000 חייליה, בסיוע כוחות אוויר וצי אוסטרלים ואמריקאים. באליקפאפאן הייתה הנמל השלישי בגודלו באיי הודו המזרחית ושער חשוב לייצוא נפט, מה שהפך אותו למטרה בעיני בעלות הברית. היפנים הציבו על האי חיל מצב שמנה ביוני כ-3,900 חיילים שהסתייעו בתותחי חוף ובנשק נ"מ.
הנחיתות החלו ב-1 ביולי, אך בשל טעות בניווט סטו כל הנחתות מיעדן והנחיתו את החיילים כמה מאות מטרים מחוץ לחופי המטרה. מיד לאחר הנחיתה נתקלו החיילים האוסטרלים בהתנגדות יפנית, אך התגברו עליה והחלו להתקדם לפנים האי. תוך שהם מתגברים על התנגדות עזה מצד יפנים מבוצרים כבשו האוסטרלים את שני שדות התעופה באי עד 9 ביולי, ובכך השיגה הדיוויזיה השביעית את יעדה העיקרי. מ-9 ביולי הפכה הלחימה ללוחמת ג'ונגל, אך ההתקדמות האוסטרלית נמשכה בזכות סיוע קרוב של מטוסים ואוניות שחיפו על הכוחות המתקדמים. ב-21 ביולי הוכרז האי כאזור מאובטח ושאר הפעילות הייתה סיורי טיהור שנמשכו עד סוף המלחמה.
בקרב זה נהרגו 249 אוסטרלים ו-643 נפצעו, בעוד שהצד היפני איבד 1,783 חיילים ו-63 חיילים יפנים נשבו.
קרב באליקפאפאן > תוצאות הקרב

קרב באליקפאפאן היה אחד הקרבות האחרונים במלחמת העולם השנייה וההתקפה האמפיבית האחרונה בה. מספר שבועות לאחר מכן, בעוד האוסטרלים מסיירים בג'ונגלים במטרה לטהר אותם, הטילה ארצות הברית שתי פצצות אטום על הירושימה ועל נגסאקי ובכך הביאה קץ למלחמת העולם השנייה.
לאחר כניעת יפן פנתה הדיוויזיה השביעית להשבת השלטון באי, תפקיד אותו מילאה עד פברואר 1946. החטיבה ה-21 מדיוויזיה זו נשלחה לאיי סולאווסי במטרה לקבל את כניעת הכוחות היפנים שם ולשחרר את שבויי המלחמה.
לקריאה נוספת

Dennis, Peter. The Oxford Companion to Australian Military History. Oxford University Press, 2008. ISBN 9780195517842.
הערות שוליים

↑  לונג, עמ' 417.
↑  לונג, עמ' 434.
↑  לונג, עמ' 451.
↑  לונג, עמ' 456
↑  לונג, עמ' 389.
↑  לונג, עמ' 501.
↑  לונג, עמ' 545.
מפה המציגה את תנועת בעלות הברית במהלך הקרב
מפה המציגה את התקדמות בעלות הברית בקרב צפון בורנאו
טנקים אוסטרלים לאחר הנחיתה בלבואן
מפה המציגה את התקדמות בעלות הברית בקרב באליקפאפאן
מפלגת הקוטב

| --- | --- |
 מדינה:  גרינלנד
 מנהיגים:  ניקולאי היינריך
 תקופת הפעילות:  1987–1995 (כ־8 שנים)
 אידאולוגיות:  לאומיות שמרנות שמרנות לאומית
 מיקום במפה הפוליטית:  ימין רדיקלי
 
מפלגת הקוטב. (בגרינלנדית: Issittup Partiia) הייתה מפלגה לאומית ושמרנית גרינלנדית, בראשות ניקולאי היינריך.
היסטוריה

המפלגה זכתה במושב אחד בבחירות 1987, ושמרה על כוחה בבחירות 1991. עם זאת, היא קיבלה רק 90 קולות בבחירות 1995, ואיבדה את מושבה בפרלמנט.
היסטוריה > תוצאות הבחירות

| שנת בחירות | # מספר בוחרים כולל |  % מסך הבוחרים | # מושבים | +/– |
| --- | --- | --- | --- | --- |
| 1987 | 1,119 | 4.84 (#4) | 1 / 26 |  |
| 1991 | 706 | 2.82 (#5) | 1 / 27 | 0 |
| 1995 | 90 | 0.35 (#5) | 0 / 31 | 1 |
ערך זה הוא קצרמרבנושא מפלגות ובנושא גרינלנד. אתם מוזמנים לתרום לוויקיפדיה ו.
קנגורו - שעשועון חידות במתמטיקה

| --- | --- |

 תאריך ייסוד:  1991 
 kangaroo.co.il
 
קנגורו - שעשועון חידות במתמטיקה (באנגלית: Mathematical Kangaroo) הוא שעשועון חידות בין-לאומי במתמטיקה העוסק בפיתוח חשיבה באמצעות פתרון בעיות. השעשועון מתקיים במדינות שונות בעולם משנת 1991 והשתתפו בו, עד כה, כ-75 מדינות וכ-6.5 מיליון משתתפים כל שנה.
היסטוריה

בשנות השמונים המוקדמות המציא פיטר אוהולוראן, מורה למתמטיקה מסידני, משחק חדש עבור בית הספר באוסטרליה: שאלון רב-ברירתי שאותו בודק מחשב. החידוש אפשר לאלפי תלמידים להשתתף במשחק בו-זמנית.
בשנת 1991 החליטו שני מורים צרפתיים, אנדרה דלדיק וז'אן פייר בודין, להשיק את התחרות בצרפת תחת השם "קנגורו" המסמל את מקורו האוסטרלי של המשחק. בשעשועון הראשון השתתפו 120,000 תלמידי תיכון. מאז, התחרות פתוחה לתלמידים מכל הכיתות, ו-21 מדינות אירופיות הצטרפו ויצרו את "קנגורו ללא גבולות".
ביוני 1993 כינסה הנהלת קנגורו בצרפת ועידה כלל אירופית בפריז. בוועידה השתתפו מארגנים ומנהלים של תחרויות מתמטיות מכל העולם שהתרשמו מאוד מהיקף ההשתתפות בתחרות קנגורו הצרפתית: 120,000 ב-1991; 300,000 ב-1992; 500,000 ב-1993. שבע מדינות נוספות החליטו לאמץ את התוכנית: בלארוס, הונגריה, הולנד, פולין, רומניה, רוסיה וספרד. המהדורה הבאה של התחרות, במאי 1994, זכתה להצלחה אדירה בכל המדינות.
ביוני 1994, בשטרסבורג, החליטה המועצה האירופית – הגוף העליון של האיחוד האירופי – על יצירתה של הקרן "קנגורו ללא גבולות". לקרן נבחרו שישה חברי הנהלה והיא קיבלה מעמד חוקי בפריז, ב-17 בינואר 1995. צרפת סיפקה תמיכה כלכלית וטכנית ביוזמה הגלובאלית עד שהוסדרו הנהלים בפגישות בפריז (ינואר 1995) ובאיינדהובן שבהולנד (דצמבר 1995). באיינדהובן נקבע כי התחרות לגילאי 13–14 תתקיים באותו היום ועל פי אותו לוח זמנים בכל המדינות, ושהטכניקה, דהיינו, שאלון רב-ברירתי, תהיה זהה בכל המדינות וכך גם הפרסים למשתתפים. לכל מדינה הוקם ארגון מקומי הקובע את התנאים המקומיים. לא מתבצעת השוואה בין תוצאות של המדינות שונות. החל מ-1996, מדינות משתתפות בארגון המעשי של התחרות על בסיס רמת ההשתתפות של תלמידי כל מדינה.
בטורון, פולין (נובמבר 1996), נקבע כי נושאי התחרות בכל הרמות יהיו זהים בכל המדינות. בבודפשט (אוקטובר 1997), 21 המדינות שהיו נוכחות קבעו תקנה המגדירה סופית את ההשתתפות הכספית ואת הכללים המאפשרים השתתפות בתחרות וחברות בארגון.
מאז 1995 מתכנסת העצרת הכללית של הקרן פעם בשנה, בכל פעם במדינה אחרת, בחודשים אוקטובר או נובמבר. הנושאים לתחרות הקרובה נבחרים, מסמכים ופרסים עוברים ידיים ונקבעים לוחות הזמנים והתוכניות של מחנות קיץ בין לאומיים.
פורמט

השעשועון הוא מבחן רב-ברירתי מותאם גיל. הוא כולל 24 שאלות לתלמידי כיתות ב-ד ו-30 שאלות לתלמידי כיתות ה-י. משכו 75 דקות, והוא בנוי משאלות שמזכות ב-3, ב-4 וב-5 נקודות בהתאם לדרגת הקושי. הציון המקסימלי הוא 120 נקודות.
קנגורו ישראל

ישראל הצטרפה לשעשועון החל משנת הלימודים תשע"ד, כחלק מיוזמה של ד"ר מארק אפלבאום, חבר סגל במכללה האקדמית לחינוך ע"ש קיי בבאר שבע. בישראל, בשנים 2014–2017, השתתפו בשעשועון מדי שנה כ-4,000 תלמידים בגילים 7 עד 16 מכל רחבי הארץ. השעשועון מועבר בבתי הספר בארץ בחסות המכללה האקדמית לחינוך ע"ש קיי, ובחסות הפיקוח על הוראת המתמטיקה במשרד החינוך.
בשנת 2018 כל תלמידי שכבה ד' בישראל הוזמנו להשתתף בשעשועון על ידי משרד החינוך ובמימונו; סך הכול השתתפו בשעשועון בשנה זו כ–25,000 תלמידים בגילים שונים מכ-500 בתי ספר.
בישראל קיים שירות נלווה שבו ניתנת אפשרות לכל תלמיד שנרשם לשעשועון להיות פעיל בתהליך מתמשך של פתרון חידות מתמטיות בדרך אינטרנטית. החידות המוצגות בתרגול נלקחו משאלוני קנגורו משנים עברו.
מפלגת הצדק

| --- | --- |
 מדינה:  טורקיה 
 תקופת הפעילות:  1961–1981 (כ־20 שנה) 
 אידאולוגיות:  שמרנות ליברלית
 מטה:  אנקרה
 מיקום במפה הפוליטית:  מרכז-ימין
 
מפלגת הצדק (בטורקית: Adalet Partisi, AP) הייתה מפלגה בטורקיה שקמה ב-11 בפברואר 1961 לאחר ההפיכה הצבאית הראשונה במדינה ב-1960, והתקיימה עד שפוזרה ב-12 בספטמבר 1981 בעקבות ההפיכה הצבאית השלישית.
היסטוריה

מפלגת הצדק נוסדה בידי רגפ גימישפלא (אנ') ואחרים כמפלגת המשך למפלגה הדמוקרטית בראשות אדנאן מנדרס וג'לל באייר, אשר פוזרה וקיומה נאסר על ידי צבא טורקיה ב-1960. גימישפלא, שהיה בעברו ראש המטות המשולבים של טורקיה, שימש כמנהיג המפלגה עד סמוך למותו ב-1964 ואז נטל סוליימאן דמירל את מקומו והצעיד את המפלגה אל מרכז הזירה הפוליטית בטורקיה. למפלגת הצדק הצטרפו רבים מיוצאי המפלגה הדמוקרטית, ומצעה היה ימני מתון וחילוני אם כי היו בה שתי קבוצות כוח עיקריות מנוגדות - האחת ליברלית והאחרת שמרנית באופן יחסי.
דמירל כיהן שש פעמים כראש ממשלת טורקיה מטעמה של המפלגה, והיא הייתה למפלגת השלטון בין 20 בפברואר 1965 ועד להפיכה הצבאית השנייה במדינה ב-12 במרץ 1971. בהפיכה זו לא נאסר קיומן של מפלגות פוליטיות, ודמירל הצליח לבסס שלוש ממשלות נוספות במחצית השנייה של שנות השבעים של המאה ה-20. שתיים מממשלות אלה היו ממשלות קואליציה, ובאחרונה אף הצליח דמירל להקים ממשלת רוב שכיהנה 10 חודשים, אך השלטון נע בתקופה של שלוש שנים כמטוטלת בין מפלגת הצדק למפלגת העם הרפובליקאית בראשות בולנט אג'וויט; ולבסוף, ב-1980, נטל הצבא את השלטון במדינה בהפיכה הצבאית השלישית. לאחר הפיכה זו פוזרו כל המפלגות הפוליטיות ודרכה של המפלגה זכתה להמשכיות בדמותה של מפלגת הדרך הנכונה, שב-27 במאי 2007 שבה ושינתה את שמה ל"מפלגה הדמוקרטית".
ראו גם

המפלגה הדמוקרטית
מפלגת הדרך הנכונה
ראש ממשלת טורקיה
קנת קאונדה

קנת דייוויד קאונדה, כונה בפי העם בקיצור "קיי. קיי" ("KK") (באנגלית: Kenneth David Kaunda;‏ 28 באפריל 1924 – 17 ביוני 2021) היה פוליטיקאי זמביאני, נשיאה הראשון של זמביה בין השנים 1964–1991. לפני כן כיהן בינואר–אוקטובר 1964 כראש ממשלת רודזיה הצפונית האוטונומית. קאונדה עמד בראש המאבק לעצמאות של העם ברודזיה הצפונית, לימים זמביה, כמנהיג של הקונגרס הלאומי האפריקאי הזמביאני, אחר כך של המפלגה המאוחדת הלאומית למען העצמאות UNIP. החל משנת 1968 הנהיג משטר חד-מפלגתי אוטוריטרי. בשנת 1991 בלחץ השינויים בזירה הבינלאומית, נאלץ לארגן בחירות רב מפלגתיות ובעקבות תבוסתו בבחירות אלה פינה את מקומו ליריבו, פרדריק צ'ילובה. קאונדה כיהן בשנים 1970–1973 כיושב ראש הארגון לאחדות אפריקה.
ביוגרפיה > שנות הילדות וההתבגרות

קנת קאונדה נולד במחוז הצפוני של המושבה דאז רודזיה הצפונית, ב"מיסיון ליבווה" בצ'ינסאלי. הוא היה בן הזקונים מבין שמונת ילדיהם של הלן ושל דייוויד קאונדה. מורה וכומר ומטיף פרסביטריאני של הכנסייה של סקוטלנד. האב היה יליד ניאסאלנד, מלאווי של ימינו, ונמצא בצ'ינסאלי לצורך שליחותו המיסיונרית. בלידתו הילד כונה גם "בוצ'יזיה", כלומר "הלא צפוי, שלידתו הייתה לא צפויה". קנת הצעיר הלך בעקבות אביו ונעשה מורה. הוא נשלח להמשיך את הלימודים בבית הספר התיכון במונאלי.
ביוגרפיה > פעילותו כמחנך ודרכו בפוליטיקה המקומית והארצית

לימד בהמשך בבתי הספר בלובווה (1944-1943), בתיכון במופולירה (1949-1948) והתמנה למנהל בית הספר בלובווה בשנים 1951-1949. החל משנת 1949 התחיל לעסוק גם בחקלאות.
התגייס במהרה לתנועה לשחרור הידועה בשם הקונגרס הלאומי האפריקאי וניהל את הסניף שלה במחוז הולדתו, צ'ינסאלי.
אלו היו הימים של הפדרציה של רודזיה וניאסאלנד, שבה נכללה גם רודזיה הצפונית. פדרציה זו הייתה מאוד לא פופולרית בקרב האוכלוסייה הילידית שחששה מהתרחבות החוקים המפלים של הלבנים מרודזיה הדרומית אל שאר חלקי הפדרציה. קאונדה התקדם בהיררכיה של מפלגתו ונבחר בשנים 1958-1953 למזכיר הכללי של הקונגרס הלאומי האפריקאי.
אך מתוך אכזבה ממנהיגותו של ראש הקונגרס הלאומי האפריקאי, הארי נקומבולה, הוא עזב מפלגה זו עם קבוצה של עסקנים והקים את הקונגרס הלאומי האפריקאי הזמביאני. בהזדמנות זו נבחר השם העתידי של הארץ - זמביה.
השלטונות הקולוניאליים הבריטים הוציאו מחוץ לחוק את המפלגה עצרו את קאונדה ב-12 במרץ 1959. הוא שוחרר בינואר 1960 וב-31 בינואר אותה שנה הקים על בסיס הקונגרס הזמביאני את המפלגה הלאומית המאוחדת למען העצמאות (UNIP), אותה הנהיג כיושב ראש במשך 40 שנה, בין השנים 1960–2000.
להבדיל מהקונגרס האפריקאי הזמביאני, המפלגה החדשה חרתה על דגלה את המאבק הלא אלים, לפי רוחו של מהטמה גנדי לשם השגת שלטון עצמי. כמו כן דגל קאונדה בפאן-אפריקניות ובשנת 1962 עמד בראש התנועה הפאנאפריקנית לחירות במרכז, מזרח ודרום אפריקה.
ביוגרפיה > ראש ממשלה ואחר כך נשיא

בבחירות הכלליות באוקטובר 1962 עדיין הצליחה המפלגה הפדרלית המאוחדת (UFP) המבוססת על קואליציה של פוליטיקאים אפריקאיים ושל נציגי המתיישבים הלבנים תומכי המשך הסדר הקולוניאלי, לנצח בבחירות הראשונות. אולם אחרי פירוק הפדרציה של רודזיה וניאסאלנד בשנת 1963, בינואר 1964 מפלגתו של קאונדה, UNIP זכתה ברוב הקולות ברודזיה הצפונית וב־55 מושבים מתוך 65 בפרלמנט של המושבה.
בעקבות הבחירות בשנת 1964 הרכיב קאונדה את הממשלה האוטונומית הראשונה והנהיג אותה עד אוקטובר 1964 כשהארץ השיגה את עצמאותה. קנת קאונדה היה לנשיא הראשון של זמביה העצמאית. בטקס הכרזת העצמאות השתתפה הנסיכה מרי כנציגת בריטניה. זמביה התקבלה כמדינה עצמאית בחבר העמים הבריטי.
בשנת 1968 הוציא מחוץ לחוק את כל המפלגות פרט למפלגתו השלטת. תחת הנהגתו המדינה שמרה לעצמה את רוב המניות בחברות הזרות שפעלו בזמביה. משבר הנפט בשנת 1973 וצניחה בהכנסות מייצוא העמידה את זמביה במצב כלכלי קשה.
מעורבותו של הנשיא קאונדה במתן תמיכה לוגיסטית לתנועות השחרור של העמים ברודזיה (דרום רודזיה לשעבר; לימים זימבבואה), באפריקה הדרום-מערבית (לימים נמיביה), באנגולה ובמוזמביק הכבידה על כלכלת ארצו, במיוחד כשארצות אלו היו השותפות העיקריות במסחר איתה. הנהגות של 15 תנועות שחרור אפריקאיות התארחו בשטח זמביה.
בלחץ בינלאומי ופנימי ברוח השינויים בעולם אחרי נפילת הקומוניזם והמעבר לדמוקרטיה של דרום אפריקה, בשנת 1991 הסכים ד"ר קאונדה לקיים בחירות רב-מפלגתיות. בבחירות ניצח יריבו, פרדריק צ'ילובה, מנהיג התנועה לדמוקרטיה רב-מפלגתית.
בשנת 1999 נלקחה לקאונדה אזרחותו אך היא הוחזרה לו בשנה הבאה.
חייו הפרטיים

קנת קאונדה היה נשוי משנת 1946 לבטי קאונדה ולזוג נולדו שישה בנים ושתי בנות. בנוסף היה להם עוד בן מאומץ.
אחד מבניהם נפטר בשנת 1986. בטי קאונדה נאבקה בצעירותה לצד בעלה למען עצמאות עמה ובעת מאסרו ארגנה צעדת מחאה שהמשטרה הקולוניאלית השתמשה נגדה בגז מדמיע. היא נפטרה ב-18 בספטמבר 2012.
קנת קאונדה היה צמחוני ונמנע משימוש במשקאות חריפים.
נפטר בלוסקה, בירת זמביה, ב-17 ביוני 2021.
ספרים

Dominion status for Central Africa 1958
Zambia shall be free : an autobiography, 1962 (הופיעו מהדורות נוספות)
Zambia, independence and beyond : the speeches of Kenneth Kaunda, 1966
The Rhodesian crisis, 1967 . (בשותפות)
Humanism in Zambia and a guide to its implementation, 1967
A humanist in Africa : letters to Colin M. Morris from Kenneth D. Kaunda, president of Zambia, 1969
The Riddle of violence, 1980
פרסים ואותות כבוד

תוארי דוקטור לשם כבוד במשפטים מאוניברסיטאות פורדהם (1963),דבלין (1964), סאסקס,(1965) יורק (קנדה) (1965), וינדזור (קנדה) (1966),סנטיאגו ד צ'ילה (1966), לוסקה (1974), ברלין (אוניברסיטת הומבולדט) (1980)
הנצחה

בדרום אפריקה נקראה על שמו "נפת קנת קאונדה" שבמחוז הצפון מערבי.
אוניברסיטת לוסקה נושאת את שמו
2012 - שדה התעופה של לוסקה נקרא "שדה התעופה קנת קאונדה", לפי החלטת הנשיא מייקל סאטה
לקריאה נוספת

MA Ranganathan The Political Philosophy of President Kenneth D. Kaunda of Zambia.
Решетняк Николай «Счастье я мыслю в борьбе!» Кеннет Каунда (Замбия) // О них говорят: (20 политических портретов) / А.Красиков, С.Воловец, Б.Шестаков и др. — М.: Политиздат, 1989
(ניקולאי רשטניאק - אני חושב על האושר שבמאבק - מתוך 20 דיוקנאות פוליטיים, פוליטיזדט, 1989 -רוסית)
הערות שוליים

1 2 3  Marissa Evans
↑  Who"s Who
↑  אתר בי בי סי
| --- | --- |
בקרת זהויות :  NLI: 987007271036105171  PLWABN: 9810678159105606  BIBSYS: 90385117  BNE: XX985861  BnF: cb12022651w (data)  CiNii: DA0368155X  GND: 118776924  ISNI: 0000 0000 8370 9437  LCCN: n80037605  MusicBrainz: 0dead3d9-1962-4309-8140-49d8b4bf6632  NARA: 10582318  NKC: pna20211127378  NLA: 36555348  NSK: 000446536  NTA: 069567344  RERO: 02-A010996373  SELIBR: 193079  SNAC: w66m57d2  SUDOC: 028379497  Trove: 1289801  VcBA: 495/164522  VIAF: 34469417   WorldCat (עם VIAF): 34469417
מערכת נשק צלפים

מערכת נשק צלפים של צה"ל המורכבת מרובה צלפים "ברק" (H-S Precision Pro Series 2000 HTR) עם כוונת טלסקופית, דורגל ומחסנית תחמושת צליפה 0.338 לפואה מגנום, ולידו מגוון כוונות טלסקופיות ואמצעי ראיית לילה. ה"ברק" מסוגל לפגוע במטרות בדיוק של 1.0–0.25 דקת קשת בטווחים של עד 1200 מטר.
מערכת נשק צלפים (Sniper Weapon System) היא שם כולל למערכת הירי של הצלף, הכוללת רובה צלפים, כוונת טלסקופית, תחמושת צליפה, אמצעי ייצוב לרובה ועזרים טקטיים המותקנים על הרובה. במובן הרחב יותר מונח זה מתייחס לכלל ציודו של הצלף, לרבות אמצעי הסוואה, אמצעי תצפית, כרטיס טווחים, ערכה מטאורולוגית ומחשב ירי. מונח זה הוגדר בתחילת המאה ה־21 מתוך הבנה שלהצלחת הצליפה יש להתחשב במכלול הציוד של הצלף ולא רק ברובה לבדו. לפי תפישה זו יש חשיבות למרכיבים השונים ולסינרגיה (תיאום, התאמה ותאימות) ביניהם. למשל, התאמה בין הרובה לתחמושת או התאמה בין הכוונת הטלסקופית למשקפת של המאתר (העובד בצמוד לצלף).
רכיבי המערכת > ציוד נוסף לצלף

עזרי ירי
שבשבת – מד מהירות רוח קומפקטי, לאומדן היסט הפגיעה (כיוון ומידה).
כרטיס טווחים או תצלום אווירי – לאפשר לצלף לדעת מה הטווח לעצמים שבסביבתו וכך להעריך במהירות את המרחק למטרה.
מחשב ירי – אמצעי המקל על חישוב ההיסט לפי נתוני הרוח והטווח
מד טווח לייזר (מט"ל) – למדידת המרחק מן היורה אל המטרה.
אמצעי הסוואה צבאית – נועדו להסוות את הצלף בשטח.
חליפת הסוואה Ghillie suit – חליפה בצבעי יער או סבך יבש ובה משובצים חלקי צמחים ועלים – נועדה להסוות את הצלף ביער או בסבך. ישנן חליפות הסוואה למתארי שטח שונים: יער, סבך, צמחייה יבשה, מדבר ושלג.
רשתות הסוואה.
צבעי הסוואה – בדרך כלל להסוואת חלקי גוף שנותרו חשופים כמו פנים, צוואר וגב כף היד. מטרת צבעי ההסוואה היא לשנות את הצורה של חלקי הגוף של הצלף בעיני האויב באמצעות אשליה אופטית ולהתאים את צבע גופו של הצלף כך שיטמע בשטח בצורה טובה יותר. לעיתים גם הרובה והטלסקופ נצבעים בצבעי הסוואה.
עזרים לצלף :
נשק אישי להגנה עצמית – בדרך כלל רובה סער, קרבין, תת־מקלע או אקדח, למקרה של היתקלות מקרוב.
מזרן – לעיתים נושא הצלף מזרן דק או שמיכה כדי להקל על שכיבה ארוכה בשטח.
ערכת הישרדות – לאפשר לצלף לשהות זמן רב בשטח.
ערכה לטיפול ברובה – ערכה בה נארז הרובה על מנת להגן עליו ועל הכוונת הטלסקופית ממפגעים סביבתיים ופגיעה פיזית בזמן שהוא לא בשימוש וכן מכילה כלי ניקוי ואמצעים לתחזוקה שוטפת של הרובה (כגון מפתח אלן ומברגים למיניהם).
תיק נשיאה לנשיאת כל הציוד (לעיתים כולל רובה הצלפים עצמו) בעת שהוא מתנייד ממקום למקום.
רכיבי המערכת > ציוד של המאתר

המאתר (Spotter) הוא לוחם שעובד בצמוד לצלף ותפקידו לסייע לו בצליפה באמצעות תצפית, איתור מטרות, איכון המטרות, ביצוע חישובים והתאמות לצורך ביצוע הירי ודיווח לצלף על הפגיעה או הסטייה מהמטרה. המאתר הוא צלף בהכשרתו, ולעיתים הצלף והמאתר אף מחליפים ביניהם בתפקידים כדי למנוע עייפות ושחיקה שמצטברת במארבים ארוכים.
הציוד של המאתר כולל:
נשק אישי להגנה עצמית.
אמצעי תצפית לצפייה ואיכון מטרות לצלף, לרוב עם הגדלה ולוח שנתות (לו"ש) התואם לכוונת הטלסקופית של הצלף. אמצעי זה יכול לנוע ממשקפת פשוטה עד לאמצעי תצפית אלקטרואופטי מתקדם עם אפשרות להפעלה גם ביום וגם בלילה.
אמצעים מטאורולוגיים למדידת תנאי הסביבה כגון מד טמפרטורה, מד לחות ושבשבת למדידת הרוח.
מחשב ירי – אמצעי המקל על חישוב ההיסט לפי נתוני הרוח והטווח.
מערכת תקשורת ומכשיר קשר.
לקריאה נוספת

ד"ר רס"ן עידן ירון, מאחורי הכוונת: הצלף הצבאי – עיון רב־תחומי במקצוע הצליפה הצבאית, הוצאת מערכות, 2016
הערות שוליים

1 2  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
↑  דוגמה לרובים כאלו: רובה M40, מאוזר 86SR, רמינגטון M24, אקורסי אינטרנשיונל ארקטיק וורפר ושטייר SSG 69.
↑  כגון המקמילן TAC-50, הבארט M99, וה-CheyTac Intervention.
↑  עם תחמושת זו רובה הרמינגטון M24 מקבץ בדיוק של כ־0.5 דקת קשת לטווח של 800 מטר, דיוק המספיק לפגיעה במטרת דמות בטווח כזה.
↑  0.338 לפואה מגנום היא תחמושת כבדה וחזקה יותר היעילה לטווחים של עד 1,200–1,500 מטרים (1,300–1,600 יארד).
1 2  צלף או מפעיל מערכות? ישראל דיפנס, 31 באוגוסט 2012
↑  הגדרת "מערכת נשק צלפים" מובאת בעמוד 33 ונידונה בעמוד זה ובעמודים שאחריו.
רובה צלפים בריחי קלאסי מדגם רמינגטון M24
רובה צלפים מודולרי מודרני מדגם בארט MRAD
מבט דרך כוונת טלסקופית לאופולד VX-III 6.5-20x50
צלף של חיל ההנדסה הקרבית עם חליפת הסוואה ורובה צלפים רמינגטון M24
צלף (עם רובה צלפים M40A5 מושתק) ומאתר של חיל הנחתים של ארצות הברית עם משקפת מתקדמת. הן הרובה והן המשקפת מיוצבים על ידי חצובה תלת־רגלית
צלף ימ"ס עם מערכת נשק צלפים הכוללת רובה SR-25 Mk 11 עם משתיק קול וכוונת טלסקופית, וכן ערכת הסוואה לצלף ולרובה, הכוללת חליפת הסוואה.
צלפי הימ"מ מבצעים ירי במערכת נשק צלפים הכוללת רובה צלפים בארט MRAD, שלו דיוק של 0.5–0.35 דקת קשת, כוונת טלסקופית, דורגל ומשתיק קול.
קסאוזאורוס

| קסאוזאורוס |
| --- | --- |
איור משוער של קסאוזאורוס איור משוער של קסאוזאורוס
תקופה
טריאס עליון, 237–227 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סוג:: קסאוזאורוס
מין:: Caseosaurus crosbyensis
שם מדעי
 Caseosaurus

קסאוזאורוס (שם מדעי: Caseosaurus; מילולית: "לטאת קייס") הוא סוג של דינוזאור קדום שחי בתור הטריאס והשתייך למשפחת ההררזאוריים הקדומה. דינוזאור זה חי בטריאס העליון שלפני 237 עד 227 מיליון שנה מזמננו והוא התגלה בטקסס, אמריקה הצפונית בניגוד למרבית בני משפחתו שחיו באמריקה הדרומית. הדינוזאור קרוי על שם החוקר האמריקאי ארמין קוולס קייס (אנ'). הסוג תואר ב-1998 והכיל מין יחיד - Caseosaurus crosbyensis.
הקסאוזאורוס הגיע עד לאורך של 2 מטרים ולמשקל 50 קילוגרם בקירוב, ובהתבסס על מבנה אגן הירכיים ועצם הירך שאורכה הגיע ל-141 מילימטרים, נראה שהיה צייד זריז דו-רגלי. סוג זה היה קרוב לצ'ינדזאורוס ושניהם התגלו בדרום ארצות הברית, צפונה בהרבה משאר בני משפחתם. ישנם חוקרים הרואים בשניהם סוגים זהים אך חוקרים אחרים פיצלו אותם.
הדינוזאור התקיים ביערות הקדומים של טקסס לצד מספר ארכוזאורים ודמויי-ארכוזאורים קדומים. אולי הוא חי בחבורות וצד חלק מיצורים אלה.
קירסטי דילון

| --- | --- |
אין תמונה חופשית
 לידה:  1976 (בת 48 בערך) פורטסמות', הממלכה המאוחדת 
 מדינה:  הממלכה המאוחדת 
 מקום לימודים:  גולדסמית'ס, אוניברסיטת לונדון  Portsmouth High School 
 פרופיל ב-IMDb
 
קירסטי דילון (באנגלית: Kirsty Dillon; נולדה ב-1976) היא שחקנית אנגלייה המופיעה בקולנוע, בטלוויזיה ובתיאטרון. היא ידועה בעיקר מהופעתה בתפקיד השוטרת גייל סטיבנס בסדרת הדרמה הבריטית "רציחות במידסומר".
ביוגרפיה

דילון נולדה וגדלה בפורטסמות' שבהמפשייר. היא למדה בבית הספר התיכון פורטסמות' ובהבאנט קולג'. אחר כך למדה משחק ואמנויות הבמה בגולדסמית'ס, אוניברסיטת לונדון ובאקדמיה לאמנות הדרמה ובר דאגלס.
היא הופיעה בדרמה "The Man That Broke Britain" של ה-BBC, ובתפקיד רוזלינד בהפקה של פיטר גרינוויי למחזה "כטוב בעיניכם". בטלוויזיה שיחקה דילון במגוון תפקידים בסדרות כגון "הולבי סיטי", "חדר מיון", "The Bill", "רופאים", ובסרט "Rockabye". היא מוכרת בעיקר מהופעתה בתפקיד הבלשית גייל סטיבנס בסדרה "רציחות במידסומר".
דילון היא שגרירה בתנועה הבינלאומית "קמפיין סרט לבן", הפועלת לשים קץ לאלימות נגד נשים. היא פועלת בשיתוף פעולה הדוק עם נשים שחוו אלימות במשפחה יחד עם ארגונים כגון Early Intervention Project ו-Women's Aid. היא מנהלת קמפיין להגברת המודעות לנושא בקרב גברים, בין השאר בהגשת עצומה לדאונינג 10, ובקבלת תמיכה מג'ון נטלס ודייוויד ג'יימס.